钦定古今图书集成/理学汇编/学行典/第108卷 > 《聚徒教授判》宋·少真
## 钦定古今图书集成/理学汇编/学行典/第108卷 > 《聚徒教授判》宋·少真

“学以知道，行以成德”，谓修己之不懈，则化人而有孚。
甲括习《诗》书，佩服忠信。谈经不同于稷下，请益其多；
强学颇类于关西，发蒙斯众。既闻讲道，亦见习仪。且
享以训人，射则观德。素木匏叶，足表献酬之教；桑弧
蒿矢，方昭揖逊之容。学不习而则无，礼不行而斯坏。
行而致诘，何迷邹鲁之风？习以见尢，其如城阙之刺
祭遵施之于军旅，尚不云非；刘昆列之于家庭，且未
言失。古则可据，今何以疑？所谓“习不遗经，学无废业。”
告人昧识，徒效西邻之责。言在甲合，宜请遵《东观》之
故事。